પંજાબના બે ટુકડા થયા હતા એટલે નવજોતસિંહે કહ્યું કે સરહદની બંને બાજુ ભાષા એક છે અને સંસ્કૃતિ પણ એક છે. વાઘા બોર્ડરથી પાકિસ્તાન ગયા પછી નવજોતે પંજાબીમાં પત્રકારો સાથે વાત કરી હતી. પોતે અમન અને પ્રેમનો સંદેશ લઈને આવ્યા છે વગેરે રાબેતા મુજબની વાતો કરી. પરંતુ વડાપ્રધાન તરીકે ઇમરાન ખાને શપથ લીધા તે વખતના સમારંભમાં વિવાદ થયો. પ્રથમ તો પાકિસ્તાનની સેનાના વડા બાજવા સાથે નવજોત સિંહ ઉમળકાથી ગળે મળ્યા તેના કારણે ભારતમાં વિવાદ થયો.